მაფშალია

მაფშალია, იადონი () — ბაღირეშობურეფიშ რანწკიშ ფურინჯეფიშ გვარი. საქორთუოს ხე მაფშალიაშ 2 გვარობა; რჩქვანელობური მაფშალიაშ რსხული 160-190 მმ სიგჷრძაში რე, წონა - 25 გრამშახ. გოფაჩილიე ბჟაეიოლ ევროპას დო ბჟადალ ციმბირს. საქორთუოს ხვალე გჷნოფურინუაშ პერიოდის (პირელი-მესის დო ქირსეთუთას) მუთმოფხვადჷნა. ობჟათური მაფშალია მაგვაჯე გჷნმოფურინე მაფურინჯე რე. გოფაჩილი რე ბჟადალ დო ობჟათე ევროპას, ოორუე-ბჟაეაიოლ აფრიკას დო წიმი დო შქა აზიას. საქორთუოს პირელშე ეკენიაშა მუთმოფხვადჷნა. მაფშალია ხე ქვერჩხონს, წყურგილ-ღალუეფს, წყარმალუეფიშ წყარპიჯის, ტყაპიჯის, გვალაშ კართეფს დო ბაღეფს; უჸორს წყარიშ სიარხოვე. მესიშ ბოლოს სქჷნს 4-5 მარქვალიას, მოკუხაფა 2 მარაშახ იგჷნძორებუ. ჭკომუნს ჭანდეფს, ძალამი მერკეთ კენკრას. მაფშალია არძოშე უჯგუში მოღურჭულე მაფურინჯე რე.

 გვარობეფი 
 ინდური მაფშალია Luscinia brunnea (Hodgson, 1837)
 ორქოშკუდელამი მაფშალია Luscinia chrysaea Hodgson, 1845
 ჭითაკიდირამი მაფშალია Luscinia hyperythra (Blyth, 1847)
 მორჩე მაფშალია Luscinia indica (Vieillot, 1817)
 ტაივანური მაფშალია Luscinia johnstoniae (Ogilvie-Grant, 1906)
 რიუკიუური მაფშალია Luscinia komadori (Temminck, 1835)
 რჩქვანელობური მაფშალია, ბჟაეიოლური მაფშალია Luscinia luscinia (Linnaeus, 1758)
 ობჟათური მაფშალია, ბჟადალური მაფშალია Luscinia megarhynchos (C.L.Brehm, 1831)
 მოუჩე მაფშალია Luscinia obscura (Berezowski et Bianchi, 1891)
 დავიდიშ მაფშალია Luscinia pectardens (David, 1877)
 ჭითადუდამი მაფშალია, რჯღალდუდამი მაფშალია Luscinia ruficeps (Hartert, 1907)
 ლენი მაფშალია Luscinia svecica (Linnaeus, 1758)
 ჭითაკინჩხე მაფშალია Luscinia calliope (Pallas, 1776)

 მაფშალიაშ ღურჭული 
ლიტერატურა

კატეგორია:ბაღირეშობურეფი
კატეგორია:ფურინჯეფიშ გვარობეფი